Publication: Magyar Közlöny
Issue: MK-2000-24 (Year: 2000, Number: 24)
Era: 1990-2004
Section: A 23/1990. (XII. 3.) PM rendelet 2. számú melléklete e melléklet szerint módosul
Paragraph Index: 159

3. Diagnosztikai készlet HIV vírusnak emberi vérsavóból vagy vérplazmából történő in vitro kimutatására enzimmel kapcsolt immunoabszorbens rendszer (ELISA) segítségével. A készlet legfontosabb összetevői a következők: (I) tisztított HIV—I és HIV—II antigénekkel bevont üreges mikrolemezek és (II) peroxidáz konjugátumok antihumán IgG és IgM kecske antitestekből. A vizsgált vérsavó és vérplazma mintákban lévő valamennyi HIV antitest a 30 perces 40 ˚C-on végzett inkubáció során a mikrolemez üregeiben lévő HIV antigénekhez kötődik. Miután az üregeket a meg nem kötött anyagok eltávolítására különleges mosóoldattal lemossák, a konjugátumot az üregekbe adagolják és újabb 30 perc inkubáció következik. A meg nem kötött konjugátum eltávolítására végzett ismételt mosás és szárítás után színképző anyagot adagolnak, és a színreakciót további 30 percig szobahőmérsékleten hagyják végbemenni, ennek végeztével pedig reakcióleállító vegyszert adagolnak. Valamennyi üreg optikai sűrűségét meghatározzák a reakció leállítását követő 30 percen belül, és ez az érték jelzi, hogy a vizsgált mintákban mennyi HIV-specifikus antitest van jelen. 3002.90

Source: https://magyarkozlony.hu/hivatalos-lapok/90fa65203a182334445b4f5ab41ee14c894c98ea/dokumentumok/82c2557cc9ef82d003cfd3d7103f1fbef2b07b10/letoltes